open-index/open-wikipedia-markdown huggingface dataset:
Γιάννης Φρονιμίδης

Ο **Γιάννης Φρονιμίδης** (γενν. Πειραιάς, 22 Απριλίου 1937) είναι πρώην Έλληνας διεθνής ποδοσφαιριστής που αγωνιζόταν ως τερματοφύλακας. Είναι ανιψιός του επίσης διεθνούς Έλληνα ποδοσφαιριστή της προπολεμικής περιόδου Ρωμύλου Φρονιμίδη (1909-1950), ο οποίος αγωνιζόταν κι αυτός στη θέση του τερματοφύλακα.

## Βιογραφικό
Ο Γιάννης Φρονιμίδης, με καταγωγή από το Φανάρι της Κωνσταντινούπολης, γεννήθηκε το 1937 στον Πειραιά.

Ξεκίνησε να ασχολείται με τον αθλητισμό από μικρή ηλικία. Αρχικά ήταν αθλητής στην Α.Ε. Νίκαιας, στα τμήματα μπάσκετ, στίβου και πινγκ - πονγκ. Με το ποδόσφαιρο ασχολήθηκε σε μεγαλύτερη ηλικία, καθώς οι γονείς του, του είχαν απαγορεύσει να παίξει, πριν συμπληρώσει την ηλικία των 13 ετών και αυτό, εξαιτίας ενός τραγικού συμβάντος, όταν ο θείος του Ρωμύλος Φρονιμίδης παλιός διεθνής τερματοφύλακας, αρρώστησε από το κρύο και απεβίωσε.

Μετά από χρόνια, όταν απολύθηκε από τον στρατό, τον πλησίασε ένας παράγοντας του ποδοσφαίρου και του πρότεινε να αγωνιστεί στην Α.Ε. Νίκαιας ως τερματοφύλακας, σε έναν αγώνα με τον Πανιώνιο στη Νέα Σμύρνη. Έτσι, το 1961 ξεκίνησε την ποδοσφαιρική καριέρα του με την Α.Ε. Νίκαιας, στην οποία καθιερώθηκε για δύο χρόνια.

Το 1963 μεταπήδησε στην Προοδευτική, έπειτα από πρόταση του προπονητή της, Θανάση (Σούλη) Κίνλεϊ, στην οποία καθιερώθηκε επίσης για δύο χρόνια. Αρχικά, με τη φανέλα της Προοδευτικής αγωνίστηκε στη Β' Εθνική, την περίοδο 1963-64, από την οποία προβιβάστηκε και την περίοδο 1964-65 στην Α' Εθνική, ως βασικό στέλεχος της ομάδας, με 23 συνολικά συμμετοχές, η οποία εκείνη την περίοδο τερμάτισε στην 4η θέση της βαθμολογίας.

Το καλοκαίρι του 1965 μεταπήδησε στον Ολυμπιακό, όντας μέρος της συμφωνίας που έγινε μεταξύ των δύο ομάδων για ανταλλαγή έμψυχου δυναμικού. Έκανε μεγάλη καριέρα κάτω από τα δοκάρια του Ολυμπιακού και ήταν εκλεκτό μέλος της μεγάλης ομάδας του Μπούκοβι. Με τον Ολυμπιακό αγωνίστηκε δύο χρονιές στην Α' Εθνική, 1965-66 και 1966-67, με 17 συμμετοχές στην καθεμία αντίστοιχα, κατακτώντας παράλληλα ισάριθμα πρωταθλήματα. Σταμάτησε το ποδόσφαιρο ξαφνικά, το καλοκαίρι του 1967, σε ηλικία 30 ετών, λόγω επαγγελματικών υποχρεώσεων και ενώ βρισκόταν στο απόγειο της καριέρας του, την οποία ουσιαστικά έκλεισε στον Ολυμπιακό.

Ήταν διεθνής μία φορά με την Εθνική Ελλάδας στις 27 Οκτωβρίου 1965, στον αγώνα Δανία - Ελλάδα 1-1, για τα προκριματικά του Παγκόσμιου Κυπέλλου.

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ολυμπιακού Πειραιώς
Λι Ράιαν

Ο **Λι Ράιαν**  (*Lee Ryan*, 17 Ιουνίου 1983) είναι Άγγλος τραγουδιστής.

Γεννήθηκε στο Τσάταμ του Κεντ στις 17 Ιουνίου του 1983 και είναι ενεργός από το 2001. Είναι μέλος του βρετανικού συγκροτήματος Blue και σήμερα κάνει παράλληλα σόλο καριέρα.

Οι γονείς του χώρισαν όταν εκείνος ήταν πέντε ετών. Στην ίδια ηλικία βρέθηκε ότι πάσχει από δυσλεξία. Λίγο πριν γίνει μέλος των "Blue", ο Ράιαν παρακολούθησε καλλιτεχνικά μαθήματα.  Στους Blue, ο Λι αποτέλεσε αναντικατάστατο μέλος με τις φωνητικές του ικανότητες.  Ακολούθησε προσωπική καριέρα, με εξίσου επιτυχία.

Το πρώτο του single "Army of Lovers" κυκλοφόρησε το 2005. Το πρώτο του album, με τίτλο Lee Ryan έκανε μεγάλη επιτυχία, ιδιαίτερα με το "Turn Your Car Around". Το 2006, ακολούθησε το "When I Think 
of You". Το τραγούδι "Real Love" χρησιμοποιήθηκε για την ταινία Ice Age 2: The Meltdown .

## Φιλμογραφία
*The Heavy (2007) 
*Ice Age 2: The Meltdown (2006) 
*Holby City ( 2000) - ειδική εμφάνιση

## Δισκογραφία
### Albums
*Lee Ryan — (2005), #2 UK, #1 ITA 
*δεύτερο album  — (2007, άτιτλο)

### Singles
*2005"Army of Lovers"
*2005"Turn Your Car Around"
*2005"When I Think of You"
*2006"Real Love
*2007"Beautiful Spiritual"

## Παραπομπές


## Εξωτερικοί σύνδεσμοι
* 

Κατηγορία:Άγγλοι τραγουδιστές
Μπέντριχ Σμέτανα

Ο **Μπέντριχ Σμέτανα** (τσέχικα: *Bedřich Smetana,* Λιτόμισλ 2 Μαρτίου 1824 - Πράγα 12 Μαΐου 1884) ήταν Τσέχος μουσικοσυνθέτης του Ρομαντισμού. 

## Βιογραφία
Ο Σμέτανα ήταν γιος ζυθοποιού. Μελέτησε το πιάνο και το βιολί από νεαρή ηλικία, και έπαιξε σε ένα ερασιτεχνικό κουαρτέτο με άλλα μέλη της οικογένειάς του. Υπήρξε μαθητής σε γυμνάσιο του Πίλζεν το 1840-1843. Σπούδασε μουσική στην Πράγα, παρά την αρχική αντίδραση του πατέρα του. Εξασφάλισε μια θέση ως κύριος μουσικός σε μια ευγενή οικογένεια, και το 1848 έλαβε χρήματα από τον Φραντς Λιστ για να συνεχισει τις σπουδες του. 

Το 1856, ο Σμέτανα κινήθηκε προς το Γκέτεμποργκ της Σουηδίας, όπου δίδαξε και διεύθυνε. Το 1863, γύρισε πίσω στην Πράγα, άνοιξε ένα νέο σχολείο μουσικής και αφιερώθηκε στην προώθηση της τσεχικής μουσικής. Από το 1875 έζησε στο μικρό χωριό *Jabkenice*. Το 1883 ο Σμέτανα εμφάνισε σταδιακή επιδείνωση της ψυχικής του υγείας, και οι ψυχικές του διαταραχές τον οδήγησαν σε ψυχιατρείο στην Πράγα, όπου πέθανε το επόμενο έτος. 

Ο Σμέτανα ήταν ο πρώτος συνθέτης που εγράψε μουσική σε συγκεκριμένα τσέχικα θέματα και χαρακτήρα. Πολλές από τις όπερές του είναι βασισμένες σε τσεχικούς μύθους, με πιο γνωστή την κωμωδία της ανταλλαγμένης νύφης (1866). Χρησιμοποίησε πολλούς τσεχικούς ρυθμούς χορού και οι μελωδίες του μερικές φορές μοιάζουν με τα λαϊκά τραγούδια της Τσεχίας. Άσκησε μεγάλη επιρροή στον Αντονίν Ντβόρζακ, ο οποίος χρησιμοποίησε επισης τσεχικά θέματα στα έργα του.
 
Κάθε χρόνο, στην επέτειο του θανάτου του, ξεκινάει το *Διεθνές μουσικό φεστιβάλ της Πράγας*.

## Έργο
Είναι γνωστός για το συμφωνικό ποίημά του *Vltava* *([[Μολδάβας]])*, το δεύτερο από τα 6 της συλλογής *Má vlast* *(«Η χώρα μου»)*, και για την όπερά του *Η ανταλλαγμένη νύφη*. Έγραψε 8 όπερες, 6 συμφωνικά ποιήματα με τον γενικό τίτλο *Η Πατρίδα μου*, ένα τρίο με πιάνο, 2 κουαρτέτα για έγχορδα, πολλά έργα για πιάνο (πόλκες και τσέχικοι χοροί), χορικά και μελωδίες.

### Κατάλογος σημαντικών έργων όπερας
* *Braniboři v Čechách («Οι Βρανδεβούργιοι στη Βοημία»)* 
* *Prodaná nevěsta («Η πουλημένη μνηστή»)* 
* *Dalibor («Νταλιμπόρ»)*
* *Libuše («Λιμπούσα»)*
* *Dvě vdovy («Οι δύο χήρες»)*
* *Hubička («Το φιλί»)* 
* *Tajemství («Το μυστικό»)*
* *Čertova stěna («Ο τοίχος του διαβόλου»)*

## Παραπομπές


Κατηγορία:Τσέχοι συνθέτες
Κατηγορία:Συνθέτες του Ρομαντισμού
Μενέλαος Καροτσιέρης

Ο **Μενέλαος Καροτσιέρης**, (Ταταύλα Κωνσταντινούπολη 1863 - Αθήνα 1953). Ήταν αθλητής στίβου, διαιτητής πάλης, ιδρυτικό μέλος και μέλος στο συμβούλιο της Ελληνικής παλαιστικής ομοσπονδίας.

## Βιογραφικό

Ξεκίνησε το αθλητισμό από τον Ηρακλή Ταταoύλων το 1878 και συνέχιζε να αγωνίζεται μέχρι το 1914, σε ηλικία 51 ετών. Διακρίθηκε στο στίβο, στην πάλη, στη γυμναστική και στην άρση βαρών. Το 1903 νίκησε στους αγώνες των Θεραπείων στη σφαιροβολία και στο δίζυγο. Το 1906 και το 1907 αναδείχτηκε πρωταθλητής στην άρση βαρών με δύο χέρια στους Πανιώνιους Αγώνες σηκώνοντας 111 οκάδες και 102 κιλά αντίστοιχα. Το 1912 στους Πανελλήνιους αγώνες νίκησε στην πάλη και την ίδια χρονιά στους Παναιγυπτιακούς αγώνες της Αλεξάνδρειας.

Ήταν για χρόνια παράγοντας του Ηρακλή Ταταoύλων και του Συνδέσμου Αθλητικών Σωματείων της Κωνσταντινούπολης. Ήταν ιδρυτικό μέλος του προσκοπισμού στην Πόλη και ιδρυτικό μέλος της Αθλητικής Ένωσης Κωνσταντινουπόλεως.

## Πηγές

**Ο καρπός της αθλητικής παράδοσης στης πόλης στην σύχρονη Αθήνα από το 1924 έως τις μέρες μας, ΑΕΚ, κλασικός αθλητισμός*, Εκδόσεις Καλαυρία, Σωτήρης Νόταρης, Αθήνα 2002.
**Η αθλητική δράση των Ρωμιών της πόλης*, Βασίλειος Σουβλατζόγλου-Γεώργιος Καλφόπουλος, Κωνσταντινούπολη 1979.
**Η Σμύρνη του Πανιώνιου*, Πέτρος Λινάρδος, Οι φίλοι των τεχνών, Αθήνα 1998.
**Οι πρωταθλητές και τα ρεκόρ στίβου 1896-1996*, Χαράλαμπος Ζανιάς , Αθήνα 1996.

Καροτσιερης
Καροτσιερης
Καροτσιερης
Καροτσιερης
Καροτσιερης
Κ
Νήσος Αγίου Παύλου

Η **Νήσος Αγίου Παύλου** () αποτελεί τμήμα των Γαλλικών Νοτίων και Ανταρκτικών Εδαφών στον Ινδικό Ωκεανό, με έκταση 6 χλμ². Βρίσκεται περίπου 85 χλμ. νότια του μεγαλύτερης Νήσου Άμστερνταμ, μαζί με το οποίο αποτελεί μία από τις 5 περιοχές των Γαλλικών Νοτίων και Ανταρκτικών Εδαφών, στις γεωγραφικές συντεταγμένες 38°43′19″Ν, 77°31′44″Α. Είναι βραχώδες και ακατοίκητο νησί με μέγιστο πλάτος που δεν ξεπερνά τα 5 χλμ. και δεν έχει καθόλου δένδρα.

Κατά την πλεύση πλοίων την ημέρα οι καπετάνιοι πολλές φορές χρησιμοποιούν το νησί για να ελέγξουν την πορεία τους πριν κατευθυνθούν προς τα βόρεια.

Μια επιστημονική ερευνητική καμπίνα στο νησί χρησιμοποιείται για επιστημονικές ή οικολογικές μικρές επιχειρήσεις, αλλά δεν υπάρχει μόνιμος πληθυσμός.

## Ιστορία
Τη δεκαετία του 1880 ο Τσαρλς Λαϊτόλερ ναυάγησε εδώ. Στην αυτοβιογραφία του, *ο Τιτανικός και άλλα πλοία*, περιγράφει με μεγάλη ακρίβεια το νησί. Κατά τον Γαλλικό έλεγχο επί του Μαυρικίου, ο Άγιος Παύλος όπως και η Νήσος Άμστερνταμ διοικούνταν από το Πορ Λουΐ, αλλά μεταφέρθηκε στο Ρεϊνιόν πριν τη Βρετανική εισβολή στον Μαυρίκιο.

Το 1928 δημιουργήθηκε στον Άγιο Παύλο κονσερβοποιία αστακού. Επτά εργαζόμενοι της κονσερβοποιίας εγκαταλείφθηκαν στην τύχη τους όταν η εταιρεία χρεωκόπησε το 1931. Αργότερα έγιναν γνωστοί ως "Les Oubliés de Saint-Paul" (*οι ξεχασμένοι του Αγίου Παύλου*). Πέντε πέθαναν, οι δύο επιζώντες τελικά διασώθηκαν το 1934.

Κατηγορία:Νησιά της Γαλλίας
Κατηγορία:Γαλλικά Νότια και Ανταρκτικά Εδάφη
Κατηγορία:Υπερπόντια Γαλλία
Κατηγορία:Νησιά του Ινδικού Ωκεανού
Νοσοκομείο Αφροδίσιων και Δερματικών Νόσων «Ανδρέας Συγγρός»

Το **Νοσοκομείο Αφροδίσιων και Δερματικών Νόσων «Ανδρέας Συγγρός»** είναι ειδικό νοσηλευτικό ίδρυμα για μεταδοτικά νοσήματα στην Αθήνα, που ανεγέρθηκε από κληροδότημα του εθνικού ευεργέτη Ανδρέα Συγγρού με αυτοπρόσωπη εποπτεία της συζύγου του Ιφιγένειας, το γένος Μαυροκορδάτου.

Άρχισε η λειτουργία του το 1910 υπό την εποπτεία του Υπουργείου Υγιεινής και περιλαμβάνει πανεπιστημιακή κλινική αφροδισίων και δερματικών νοσημάτων, εξωτερικά ιατρεία, τελειότατα μικροβιολογικά εργαστήρια, φυσικοθεραπευτήριο, καθώς και το μοναδικό μουσείο προπλασμάτων των μεταδοτικών και δερματικών νόσων στην Ελλάδα. Επίσης, διαθέτει μια πλήρη βιβλιοθήκη που συνεχώς συμπληρώνεται με σχετικά βιβλία, περιοδικά και συγγράμματα, μοναδική στο είδος της. Στο υφιστάμενο αμφιθέατρο του νοσοκομείου γίνονται τακτικά σχετικές επιστημονικές ανακοινώσεις προς τους φοιτητές της Ιατρικής, Οδοντιατρικής και στις Μαίες, στους οποίους και επιδεικνύονται περιπτώσεις ασθενών. Το Νοσοκομείο διοικείται υπό ολιγομελή εφορεία με διευθυντή τον εκάστοτε τακτικό καθηγητή των αφροδισίων και δερματικών νοσημάτων του Πανεπιστημίου Αθηνών.

## Ιστορία
Ενώ ήδη από το 1850 υπήρχε κρατικό νοσοκομείο αφροδίσιων νοσημάτων, οι άθλιες συνθήκες που επικρατούσαν ώθησαν τον Συγγρό να υποστηρίξει την ανέγερση ενός σύγχρονου νοσοκομείου. Το Νοσοκομείο "Ανδρέας Συγγρός" ιδρύθηκε στις 4 Ιανουαρίου του 1910 από τη σύζυγο του Συγγρού, Ιφιγένεια, ως συνέχεια των φιλανθρωπικών δραστηριοτήτων του συζύγου της. Η έκταση 20 στρεμμάτων στην οποία ανεγέρθηκε το νοσοκομείο δωρίστηκε από τη Μονή Πετράκη, ενώ τον σχεδιασμό των εγκαταστάσεων ανέλαβε ο αρχιτέκτονας Αναστάσιος Μεταξάς. Ο πρώτος διευθυντής του νοσοκομείου ήταν ο καθηγητής Γεώργιος Φ. Φωτεινός. Αρχικά το νοσοκομείο προοριζόταν για τη νοσηλεία ανδρών, γυναικών και απόρων που έπασχαν από δερματικά και αφροδίσια νοσήματα. Επιπλέον, η Ιφιγένεια Συγγρού φρόντισε έτσι ώστε ποσό από τη διαθήκη της να διατεθεί για την διάδοση νέων πρακτικών και επιστημονικής γνώσης μέσω του ετήσιου επιστημονικού περιοδικού "Αρχεία του νοσοκομείου Ανδρέου Συγγρού" το οποίο εκδόθηκε για πρώτη φορά το 1937.

Αμέσως μετά την ίδρυσή του, μεταφέρθηκαν οι πρώτες 20 εκδιδόμενες γυναίκες που νοσηλεύονταν στο παλιό θεραπευτήριο του Πειραιά και έπασχαν από αφροδίσιο νόσημα. Τον πρώτο χρόνο της λειτουργίας του νοσοκομείου εξετάστηκαν 1.156 περιστατικά, το 49.2% των οποίων προσδιορίστηκε ως σύφιλη.

## Μουσείο προπλασμάτων
Το 1912 δημιουργήθηκε μέσα στον χώρο του νοσοκομείου το πρώτο μουσείο προπλασμάτων με στόχο να ενημερωθεί το κοινό για τα αφροδίσια και δερματικά νοσήματα. Τα προπλάσματα αποτελούν κέρινα ομοιώματα περιοχών του σώματος που πάσχουν από κάποια δερματική εκδήλωση και στο παρελθόν χρησιμοποιούνταν ευρέως για την εκπαίδευση των φοιτητών. Τα πρώτα προπλάσματα κατασκευάστηκαν από τον ίδιο τον Φωτεινό ο οποίος κατόπιν δίδαξε την τεχνική στους αδελφούς Μητρόπουλους οι οποίοι είναι οι δημιουργοί των περισσότερων εκεθμάτων.

## Δείτε επίσης

* Κατάλογος νοσοκομείων της Ελλάδας

## Παραπομπές

Κατηγορία:Νοσοκομεία στην Αθήνα
Άγιος Παχώμιος ο Μέγας

Ο **Άγιος Παχώμιος ο Μέγας** ήταν ασκητής της Άνω Θηβαΐδας της Αιγύπτου. Γεννήθηκε το 290 στη Λατόπολις της Άνω Αιγύπτου και πέθανε στις 15 Μαΐου 348 μ.Χ.. Τιμάται ως Άγιος τόσο στον Ανατολικό, όσο και στον Δυτικό Χριστιανισμό.

## Βιογραφικά στοιχεία
Είναι ο ιδρυτής του κοινοβιακού μοναστικού βίου. Ίδρυσε το πρώτο κοινόβιο το 330  στο νησί Ταβένα στο Νείλο. Αυτό εξελίχτηκε σε συγκρότημα μοναστηριών, που περιλάμβανε εννιά μοναστήρια, δύο εκ των οποίων ήταν γυναικεία, με δυναμικό 7.000 μοναχών. Ανάμεσά τους ήταν πολλοί Έλληνες. Η μνήμη του Παχώμιου εορτάζεται στις 15 Μαΐου.

## Παραπομπές


## Εξωτερικοί σύνδεσμοι
* 

Κατηγορία:Αιγύπτιοι μοναχοί
Παχώμιος
Πάπας Μαρίνος Α΄

Ο **Πάπας Μαρίνος Α΄** (*Pope Marinus I*, 830 - 15 Μαΐου 884) ήταν Πάπας της Ρώμης και κυβερνήτης στα Παπικά Κράτη (16 Δεκεμβρίου 882 - 15 Μαΐου 884). Την εποχή που ανέβηκε στον παπικό θρόνο ήταν ήδη επίσκοπος και υπηρετούσε ως Παπικός Λεγάτος στην Κωνσταντινούπολη.

## Πρώτα χρόνια

Ο Πάπας Μαρίνος Α΄ γεννήθηκε στο Γκαλλέσε και ήταν γιος ιερέα. Οι ειδικότητες του με την Ελληνική Ορθόδοξη Εκκλησία ήταν άριστες, για τον λόγο αυτό την εποχή που υπηρετούσε ως Υποδιάκονος υποδέχθηκε τους απεσταλμένους του αυτοκράτορα Μιχαήλ Γ΄ (860). Ο Πάπας Νικόλαος Α΄ τον όρισε Διάκονο (866) και τον έστειλε στην Κωνσταντινούπολη την εποχή που βρισκόταν σε συζήτηση ο Εκχριστιανισμός των Βουλγάρων. Ο Πάπας Αδριανός Β΄ τον έστειλε ξανά στην Κωνσταντινούπολη (869), προέδρευσε στην Δ΄ Οικουμενική Σύνοδο της Καθολικής Εκκλησίας η οποία αποφάσισε την εκθρόνιση του Πατριάρχη Φωτίου Α΄. Η δημοτικότητα του έγινε τεράστια και διορίστηκε επίσκοπος του Κερβετερί, δεν ήθελαν να γίνει αρχιεπίσκοπος της Βουλγαρίας επειδή ήταν ένας από τους ευνοούμενους του βασιλέως Βόρις Α΄ της Βουλγαρίας. Οι τρεις Πάπες που προηγήθηκαν έστελναν τον Μαρίνο στην Κωνσταντινούπολη με στόχο να επιλύσουν τις διαμάχες που είχαν ξεκινήσει με τον Πατριάρχη Φώτιο. Ο προκάτοχος του Πάπας Ιωάννης Η΄ τον έστειλε στον Αθανάσιο Β΄ της Νάπολης ώστε να τον προειδοποιήσει να μην προχωρήσει σε εμπορικές σχέσεις με το Εμιράτο της Σικελίας. Την ίδια περίοδο διετέλεσε θησαυροφύλακας στην Αγία Έδρα.

## Παποσύνη

Ο Πάπας Μαρίνος Α΄ εξελέγη νέος Πάπας μετά την δολοφονία του Ιωάννη Η΄ (16 Δεκεμβρίου 882). Η εκλογή του αμφισβητήθηκε επειδή ήταν ήδη επίσκοπος και απαγορευόταν σύμφωνα με τους θρησκευτικούς κανόνες η μετακίνηση του σε άλλη έδρα. Οι πρώτες του ενέργειες ήταν η αποκατάσταση του μετέπειτα Πάπα Φορμόζου ως Καρδιναλίου-επισκόπου του Πόρτου και ο αναθεματισμός του Φωτίου. Λόγω του μεγάλου σεβασμού του οποίου είχε απέναντι στον Μέγα Αλφρέδο απελευθέρωσε από φόρους τους Αγγλοσάξονες που ζούσαν στην Ρώμη, του έστειλε επίσης ως δώρο και ένα κομμάτι του Τιμίου Σταυρού του Ιησού. Ο Μαρίνος Α΄ πέθανε (15 Μαΐου 884) και τάφηκε στην Βασιλική του Αγίου Πέτρου, τον διαδέχθηκε ο Πάπας Αδριανός Γ΄. Λόγω της ομοιότητας των ονομάτων τους ο Πάπας Μαρίνος Α΄ και ο Πάπας Μαρίνος Β΄ καταγράφονται πολλές φορές εσφαλμένα ως Πάπας Μαρίνος Β΄ και Πάπας Μαρίνος Γ΄.

## Παραπομπές



## Πηγές

*Philippe Levillain (1 Jan 2002). The Papacy: Gaius-Proxies (illustrated ed.). Psychology Press. 
*Dvornik, Francis (1948). The Photian Schism: History and Legend. Cambridge, UK: Cambridge University Press

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα
Μπράιαν Ίνο

Ο **Μπράιαν Ίνο** (*Brian Peter George St. Jean le Baptiste de la Salle*) είναι Άγγλος μουσικός, παραγωγός και θεωρητικός της ηλεκτρονικής μουσικής. Γεννήθηκε στις 15 Μαΐου 1948. Υπήρξε ιδρυτικό μέλος του συγκροτήματος Roxy Music, ενώ θεωρείται εφευρέτης της μουσικής ambient. Συνεργάστηκε με καλλιτέχνες όπως οι Ντέιβιντ Μπάουι, Talking Heads και U2. 

## Δισκογραφία
*1972 Roxy Music (από Roxy Music) 
*1973 For Your Pleasure (από Roxy Music) 
*1973 No Pussyfooting (με Robert Fripp) 
*1973 Portsmouth Sinfonia Plays the Popular Classics (με την the Portsmouth Sinfonia) 
*1973 Here Come The Warm Jets 
*1974 Taking Tiger Mountain (από Strategy) 
*1975 Evening Star (με Robert Fripp) 
*1975 Another Green World 
*1975 Discreet Music 
*1977 Cluster & Eno (με Cluster) 
*1978 Before and After Science 
*1978 Ambient #1 / Music for Airports 
*1978 Music for Films 
*1978 After the Heat (με Roedelius και Dieter Moebius aka Cluster) 
*1980 Ambient #2 / The Plateaux of Mirror (with Harold Budd) 
*1980 Fourth World, Vol. 1: Possible Musics (με το Jon Hassell) 
*1980 Ambient #3 / Day of Radiance (από Laraaji με τον Eno στην παραγωγή) 
*1981 My Life in the Bush of Ghosts (με David Byrne) 
*1982 Ambient #4 / On Land 
*1983 Apollo: Atmospheres and Soundtracks 
*1984 The Pearl (με Harold Budd) 
*1985 Thursday Afternoon (soundtrack) 
*1985 Hybrid (με Daniel Lanois και Michael Brook) 
*1989 Textures 
*1990 The Shutov Assembly 
*1990 Wrong Way Up (με John Cale) 
*1992 Nerve Net 
*1993 Neroli 
*1995 Spinner (με Jah Wobble) 
*1995 Original Soundtracks No. 1 (με U2) 
*1997 The Drop 
*2001 Drawn From Life (με Peter Schwalm) 
*2002 Lightness 
*2002 I Dormienti 
*2002 Kite Stories 
*2003 Music for Civic Recovery Centre 
*2003 Compact Forest Proposal 
*2003 January 07003 | Bell Studies for The Clock of The Long Now 
*2004 Curiosities Volume 1 
*2004 The Equatorial Stars (με Robert Fripp)
*2005 Another Day on Earth 
*2012 Lux 
*2016 The Ship 
*2017 Reflection
*2022 ForeverAndEverNoMore 

## Παραπομπές


Κατηγορία:Άγγλοι μουσικοί
Χέντρικ Άφερκαμπ

Ο **Χέντρικ Άφερκαμπ** (*Hendrick Avercamp*, Ιανουάριος 1585 - Μάιος 1634) ήταν Ολλανδός ζωγράφος. 

Γεννήθηκε το 1585 (δεν είναι γνωστή ακριβής ημερομηνία, ξέρουμε ότι βαπτίστηκε στις 27 Ιανουαρίου 1585) στο Άμστερνταμ, όπου και σπούδασε με δάσκαλο τον Δανό Πίτερ Ίσαακς (Pieter Isaacks, 1569–1625) και πιθανόν και με τον Ντάβιντ Φίνκσμποονς (David Vinckboons). Το 1608 μετακόμισε από το Άμστερνταμ στο Κάμπεν στην περιφέρεια Οφεράισσελ. Ο Άφερκαμπ ήταν βωβός και γι' αυτό έγινε γνωστός ως *de Stomme van Kampen* (ο μουγκός του Κάμπεν).

Ήταν ένας από τους πρώτους τοπιογράφους της ολλανδικής ζωγραφικής του 16ου αιώνα και ειδικεύτηκε στη δημιουργία απεικονίσεων ολλανδικών τοπίων κατά τον χειμώνα. Οι πίνακές του είναι ζωντανοί και γεμάτοι χρώμα, με προσεκτική απεικόνιση των ανθρώπινων μορφών στο τοπίο. Πολλοί από τους πίνακές του περιλαμβάνουν ανθρώπους να κάνουν πατινάζ σε παγωμένες λίμνες. Πιθανόν η προσκόλλησή του στα χειμερινά τοπία να οφείλεται στο γεγονός ότι κατά το τελευταίο τέταρτο του 16ου αιώνα, στον οποίο γεννήθηκε, σημειώθηκαν οι ψυχρότεροι χειμώνες της "μικρής παγετωνικής εποχής" (που ακολούθησε τη "θερμή περίοδο του Μεσαίωνα").

Επηρεάστηκε σημαντικά από το έργο του Πίτερ Μπρίγκελ του πρεσβύτερου. Στα πρώτα του έργα ο ορίζοντας είναι ψηλός, αλλά με την πάροδο του χρόνου χαμηλώνει και δίνεται μεγαλύτερη έμφαση στην αποτύπωση της ατμόσφαιρας. Ζωγράφισε, επίσης, θαλασσογραφίες και τοπία με αγελάδες.

Το έργο του έτυχε μεγάλης δημοτικότητας και πωλούσε τα σχέδιά του, πολλά από τα οποία ήταν επιχρωματισμένα με υδροχρώματα, ενώ τελειοποιούσε και εικόνες για να επικολληθούν σε άλμπουμ συλλεκτών. Η Βασιλική Συλλογή της Ολλανδίας έχει αξιόλογο αριθμό έργων του. Παρήγαγε περίπου 100 πίνακες, οι περισσότεροι από τους οποίους βρίσκονται στο Ρέικσμουζεουμ του Άμστερνταμ και στο Mauritshuis της Χάγης.

Ο Άφερκαμπ απεβίωσε στο Κάμπεν και τάφηκε εκεί, στην εκκλησία του Αγίου Νικολάου (Sint Nicolaaskerk).


File:Hendrick_Avercamp_-_Winterlandschap_met_ijsvermaak.jpg|*Χειμωνιάτικο τοπίο*, 1608, Άμστερνταμ, Ρέικσμουζεουμ 
File:Hendrick_Avercamp_004.jpg|*Στον πάγο*, 1610, Χάγη, Μαουριτσχάους
File:Hendrick_Avercamp_037.jpg|*Χειμωνιάτικο τοπίο*, 1620, Αμβούργο, Kunsthalle             
File:Hendrick_Avercamp_027.jpg|*Παγοδρόμοι*, 1630, Ρότερνταμ, Μουσείο Μπόιμανς - φαν Μπένινγκεν


## Παραπομπές


## Εξωτερικοί σύνδεσμοι

*Ο Άφερκαμπ στο WebMuseum
*Avercamp at Museum Syndicate
*Ρεικσμουζέουμ
*αριστουργήματα του Χέντρικ Άφερκαμπ - Έκθεση Online

Αφερκαμπ
Κατηγορία:Ολλανδοί ζωγράφοι της Χρυσής Εποχής
Τρίνι Λόπεζ

Ο **Τρίνι Λόπεζ** (*Trinidad "Trini" López ο Τρίτος*, 1937-2020) ήταν Μεξικανοαμερικανός τραγουδιστής, κιθαρίστας και ηθοποιός.

Γεννήθηκε στο Ντάλας του Τέξας στις 15 Μαΐου 1937 και ανακαλύφθηκε το 1962 από το μουσικό παραγωγό Ντον Κόστα.

Το πρώτο του άλμπουμ ήταν το  **Trini Lopez Live at PJ's**, και κυκλοφόρησε το 1963. Στο άλμπουμ συμπεριλήφθηκε το πιο γνωστό τραγούδι του Λόπεζ, το *If I Had A Hammer*, το οποίο έγινε νούμερο 1 σε  36 χώρες (στην 3η θέση στις ΗΠΑ). Το 1962 το εν λόγω τραγούδι τραγουδήθηκε για πρώτη φορά από το συγκρότημα Peter, Paul and Mary. Ο πρώτος δίσκος του Λόπεζ έγινε χρυσός, πουλώντας 1 εκατ. αντίτυπα.  Άλλα δημοφιλή του τραγούδια είναι *Lemon Tree* (1965), *I'm Coming Home Cindy* (1966) και *Sally Was a Good Old Girl* (1968).

Κατά τη διάρκεια της καλλιτεχνικής του καριέρας συνεργάστηκε με το Φρανκ Σινάτρα. Στη συνέχεια στράφηκε και στην ηθοποιία. Ταινίες που έπαιξε ήταν Marriage On The Rocks (1965), Τhe Dirty Dozen (1967) , Antonio (1973).

Μπήκε στο *International Latin Music Hall of Fame* το 2003 . Έλαβε μέρος σε συναυλία για την ανακούφιση των θυμάτων του τσουνάμι του 2004 στον Ινδικό Ωκεανό. Για την εταιρία μουσικών οργάνων *Gibson*, ο Λόπεζ σχεδίασε δύο είδη κιθαρών, την *Trini Lopez Standard* και την *Lopez Deluxe*.

Πέθανε από επιπλοκές της COVID-19 σε ηλικία 83 ετών στις 11 Αυγούστου 2020.

## Εξωτερικοί σύνδεσμοι

* Επίσημος ιστότοπος, με αναλυτική βιογραφία
* Trini Lopez, από την *Texas Monthly*

## Παραπομπές


Κατηγορία:Αμερικανοί τραγουδιστές
Ξένια Σίτνικ

Η **Ξένια Σίτνικ** (*Ксенія Міхайлаўна Сітнік*, 15 Μαΐου 1995) είναι Λευκορωσίδα τραγουδίστρια.

Κέρδισε στον τρίτο διαγωνισμό Eurovision Junior το 2005 (*jESC*) με το τραγούδι *My Vmeste* (*Είμαστε Μαζί*), που έγραψε η ίδια. Κέρδισε με πολύ μικρή διαφορά, 3 βαθμών, από τη δεύτερη θέση, την οποία κατέλαβε ο Ισπανός Αντόνιο Χοσέ.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Νικητές Παιδικού Διαγωνισμού Τραγουδιού Eurovision
Σ
Σιαρέι Σιντόρσκι

Ο **Σεργκέι Σιντόρσκι** (*Сяргей Сяргеевіч Сідорскі*, 13 Μαρτίου 1954) είναι Λευκορώσος πολιτικός. Ονομάζεται και *Σιαρέι Σιντόρσκι*. Είναι παντρεμένος και ομιλεί γερμανικά.

## Πρωθυπουργία
Γεννήθηκε στο Χόμελ στις 13 Μαρτίου 1954. Διορίστηκε προσωρινός Πρωθυπουργός στις 10 Ιουλίου 2003 και εγκρίθηκε ο διορισμός του μόνιμα στις 19 Δεκεμβρίου 2003. Στο πρωθυπουργικό αξίωμα παρέμεινε ως τις 28 Δεκεμβρίου 2010, οπότε και αντικαταστάθηκε, έπειτα από τις αμφιλεγόμενες προεδρικές εκλογές που διενεργήθηκαν στις 19 Δεκεμβρίου. Τον διαδέχθηκε στην πρωθυπουργία ο Μιχαήλ Μιασνίκοβιτς.

## Παραπομπές


Σιντορσκι
Σαβκάτ Μιρζιγιάγιεφ

Ο **Σαβκάτ Μιρζιγιάγιεφ** (*Mirziyoyev Shavkat Miromonovich*, 24 Ιουλίου 1957) είναι Ουζμπέκος πολιτικός, Πρόεδρος από τον Σεπτέμβριο του 2016 και πρωθυπουργός της ασιατικής χώρας από το 2003 ως τον Δεκέμβριο του 2016. Τον Οκτώβριο του 2021 επανεξελέγη πρόεδρος της χώρας.

## Προφίλ
Γεννήθηκε το 1957. Διορίστηκε πρωθυπουργός από τον πρόεδρο Ισλάμ Καρίμοφ στις 12 Δεκεμβρίου 2003 και εγκρίθηκε ο διορισμός του από το Κοινοβούλιο του Ουζμπεκιστάν. Αντικατέστησε τον απολυθέντα Πρωθυπουργό Ουτκίρ Σουλτανόφ.

Στις 25 Σεπτεμβρίου 2006 συναντήθηκε με τον ομόλογό του της Νότιας Κορέας στην Τασκένδη. Εκεί υπεγράφησαν πολλές συμφωνίες, ανάμεσα στις οποίες μία που αφορά την αποστολή 300 τόνων απεμπλουτισμένου ουρανίου από το Ουζμπεκιστάν στη Νότια Κορέα από τo 2010 ως το 2014.

Μετά τον θάνατο του προέδρου Ισλάμ Καρίμοφ, τον Σεπτέμβριο του 2016, ανέλαβε μεταβατικός πρόεδρος.

Ο μεταβατικός πρόεδρος Μιρζιγιάγιεφ κέρδισε τις εκλογές του 2016 με το 88,6% των ψήφων. Οι εκλογές χαρακτηρίστηκαν από *[[The Economist|το περιοδικό the Economist]]* ως απάτη, και από τον Οργανισμό για την Ασφάλεια και τη Συνεργασία στην Ευρώπη ως έλλειψη "πραγματικής επιλογής".
 
Ο Σαβκάτ κέρδισε δεύτερη θητεία με ποσοστό 80,1% στις προεδρικές εκλογές του 2021.

Το 2023 επανεξελέγη πρόεδρος με γύρω στο 88% σε πρόωρες εκλογές για άλλη μία επταετία.

## Παραπομπές


## Εξωτερικοί σύνδεσμοι
* Σύντομο προφίλ

Κατηγορία:Ηγέτες εν ενεργεία
Κατηγορία:Πρόεδροι του Ουζμπεκιστάν
Κατηγορία:Πρωθυπουργοί του Ουζμπεκιστάν
Ισλάμ Καρίμοφ

Ο **Ισλάμ Καρίμοφ** (ουζμπεκικά: *Islom Abdugʻaniyevich Karimov-* διαβάζεται Ισλόμ Αμπντουγανίεβιτς Καρίμοφ*,* 30 Ιανουαρίου 1938 - 2 Σεπτεμβρίου 2016) ήταν πρόεδρος του Ουζμπεκιστάν, από τις 24 Μαρτίου 1990 έως το θάνατό του, στις 2 Σεπτεμβρίου 2016.

## Βιογραφία

Γεννήθηκε στη Σαμαρκάνδη στις 30 Ιανουαρίου 1938. Μεγάλωσε σε ορφανοτροφείο της ΕΣΣΔ. Σπούδασε μηχανικός και οικονομολόγος στην Τασκένδη. Είναι παντρεμένος με την Τατιάνα Ακμπάροβνα Καρίμοβα και έχει 2 κόρες και 5 εγγόνια.

## Πολιτική καριέρα

Έγινε σε σύντομο χρονικό διάστημα αξιωματούχος του Κομμουνιστικού Κόμματος και πρώτος Γραμματέας του το 1989. Στις 24 Μαρτίου 1990 έγινε Πρόεδρος της Σοσιαλιστικής Δημοκρατιας του Ουζμπεκιστάν και ανακήρυξε την ανεξαρτησία του στις 31 Αυγούστου 1991. Κέρδισε τις προεδρικές εκλογές στις 29 Δεκεμβρίου 1991 με 86% των ψήφων. Οι εκλογές χαρακτηρίστηκαν άδικες και στηρίχθηκαν σε προπαγάνδα υπέρ του Καρίμοφ, παρόλο που συμμετείχε σε αυτές και υποψήφιος της Αντιπολίτευσης. Μετά τις εκλογές, οι περισσότεροι από τους πολιτικούς της Αντιπολίτευσης εξορίστηκαν, φυλακίστηκαν ή εξαφανίστηκαν. Το 1995, ο Καρίμοφ με δημοψήφισμα παρέτεινε τη θητεία του ως το 2000 και επανεξελέγη με 91,9% στις 9 Ιανουαρίου 2000. Οι ΗΠΑ κατήγγειλαν τον τρόπο διεξαγωγής των εκλογών αυτών. Ο μοναδικός υποψήφιος από την Αντιπολίτευση παραδέχτηκε ότι είχε ψηφίσει αναγκαστικά υπέρ του Καρίμοφ.

Στις 27 Ιανουαρίου 2002, ο Καρίμοφ κέρδισε και άλλο δημοψήφισμα και εξασφάλισε την παράταση της θητείας του Προέδρου από τα 5 στα 7 χρόνια. Στις προεδρικές εκλογές στις 23 Δεκεμβρίου του 2007 επανεξελέγη με 88,1% των ψήφων. Επανεκλέχθηκε με ποσοστό 90% στις 29 Μαρτίου 2015, κερδίζοντας τις εκλογές εκείνης της χρονιάς, στις οποίες η συμμετοχή ήταν 91%.

## Κριτική
Η Διεθνής Κοινότητα άσκησε κριτική στην κυβέρνησή του για παραβιάσεις των δικαιωμάτων του ανθρώπου αλλά και της ελευθερίας του Τύπου. Οι περιγραφές για βασανιστήρια -βράσιμο μέχρι θανάτου- είναι ανατριχιαστικές. Ο ίδιος ο Καρίμοφ πολέμησε τους ισλαμιστές αντάρτες, οι οποίοι προσπάθησαν να ανατρέψουν το καθεστώς του. Το 2004 έγιναν τρομοκρατικές επιθέσεις με βόμβες. Οι ένοχοι καταδικάστηκαν ερήμην σε θάνατο. Ένας από αυτούς, ο Ναμανγκάνι, φέρεται να σκοτώθηκε στο Αφγανιστάν.

## Θάνατος
Ο Καρίμοφ απεβίωσε στο Ουζμπεκιστάν, στις 2 Σεπτεμβρίου 2016, σε ηλικία 78 ετών.

## Εξωτερικοί σύνδεσμοι

* Επίσημη βιογραφία 
* Προφίλ στις ειδήσεις του ΒBC

## Παραπομπές


Κατηγορία:Πρόεδροι του Ουζμπεκιστάν
Κατηγορία:Δικτάτορες
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Λόρενς Γκόνζι

Ο **Λόρενς Γκόνζι** (*Lawrence Gonzi*, 1953-) είναι πολιτικός από τη Μάλτα. Από το 2004 μέχρι το 2013 ήταν πρωθυπουργός της χώρας.

## Βιογραφία
Γεννήθηκε την 1η Ιουλίου 1953 και είναι γιος του Λουίτζι Γκόνζι και της Ινές Γκαλέα, ενώ συγγενής του ήταν ο Αρχιεπίσκοπος Μάλτας Μικιέλ Γκόνζι. 

Σπούδασε νομική στο Πανεπιστήμιο της Μάλτας, όπου πήρε το διδακτορικό του. Αργότερα εργάστηκε ως δικηγόρος καθώς και πρόεδρος του οργανισμού Mizzi Organisation (1987-97), ενός από τους μεγαλύτερους ιδιωτικούς οργανισμούς στη χώρα. Υπήρξε επίσης πρόεδρος του εθελοντικού φιλανθρωπικού οργανισμού «Malta Catholic Action Movement» (1976-86). 

Ο δρ Γκόνζι είναι παντρεμένος με την Κατρίν Καλούς και έχουν 3 παιδιά.

## Πολιτική καριέρα
### Πρωθυπουργία
Έγινε πρωθυπουργός της Μάλτας στις 23 Μαρτίου 2004, έπειτα από την παραίτηση του Έντι Φενέκ Ανταμί. Ο Γκόνζι διορίστηκε Πρόεδρος της Βουλής το 1988 και το 1992 και εξελέγη βουλευτής στις εκλογές του 1996 όντας παράλληλα και αρχηγός της Αντιπολίτευσης. Το 1998 έγινε υπουργός για την Κοινωνική Πολιτική και το 1999 αντιπρόεδρος της κυβέρνησης. Επανεξελέγη βουλευτής το 2003 και την επόμενη χρονιά ανέλαβε πρωθυπουργός και υπουργός Οικονομικών.

### Επανεκλογή 2008
Στις βουλευτικές εκλογές στις 8 Μαρτίου 2008 ο Γκόνζι επανεξελέγη οριακά. Το Εθνικιστικό Κόμμα του έλαβε ποσοστό 49,3%, έναντι 48,8% για το Εργατικό Κόμμα. Πρόκειται για τη μικρότερη διαφορά ψήφων που έχει καταγραφεί μετά την ανεξαρτησία του νησιού από τη Βρετανία, το 1964.

Τον Δεκέμβριο του 2012 η Κυβέρνηση Γκόνζι δεν κατάφερε να εξασφαλίσει την πλειοψηφία στην ψηφοφορία για τον προϋπολογισμό του 2013 καθώς ένας από τους βουλευτές της συμπολίτευσης, ο Φράνκο Ντεμπόνο, καταψήφισε το νομοσχέδιο και τάχθηκε με την αντιπολίτευση. Η απόφασή του οδήγησε στην κατάρρευση της κυβέρνησης, με τη χώρα να οδηγείται σε πρόωρες εκλογές.

## Εκλογές 2013
Στις εκλογές του 2013 το κόμμα του Γκόνζι έλαβε 43% έναντι 56% του Εργατικού Κόμματος και 30 έδρες. Τον Γκόνζι στην πρωθυπουργία διαδέχτηκε ο Τζόζεφ Μούσκατ. Την 9η Μαρτίου, ημέρα των εκλογών, και μετά τα πρώτα αποτελέσματα ο Γκόνζι παραιτήθηκε και από αρχηγός του Εθνικιστικού Κόμματος.

## Παραπομπές


Κατηγορία:Πρωθυπουργοί της Μάλτας
Αξιώματα της Ευκλείδειας γεωμετρίας

Τα αξιώματα επί των οποίων στηρίζεται η Ευκλείδεια Γεωμετρία ονομάζονται **γεωμετρικά αξιώματα**. Πρόκειται για προτάσεις που θεωρούνται παραδεκτές χωρίς όμως και να αποδεικνύονται. Τα γεωμετρικά αξιώματα διακρίνονται σε τρεις βασικές κατηγορίες:
:Αξιώματα θέσης
:Αξιώματα ισότητας και
:Αξιώματα διάταξης

## Αξιώματα θέσης

thumb|100px|Μια ευθεία και σημείο εκτός ευθείας
thumb|100px|Μια ευθεία σε επίπεδο και σημείο εκτός επιπέδου

:**Αξίωμα Ι**: Μία ευθεία έχει τουλάχιστον δύο σημεία, ενώ υφίσταται τουλάχιστον ένα σημείο έξω από την ευθεία.
:**Αξίωμα ΙΙ**: Από δύο σημεία διέρχεται μία μόνο ευθεία.
:**Αξίωμα ΙΙΙ**: Μια ευθεία μπορεί να προεκταθεί απεριόριστα και από τα δύο μέρη, που ορίζουν τα δύο σημεία της. Συνεπώς η ευθεία δεν έχει ούτε αρχή, ούτε τέλος.
:**Αξίωμα IV**: Ένα επίπεδο έχει τρία τουλάχιστον σημεία που δεν βρίσκονται στην ίδια ευθεία και ένα σημείο έξω από το επίπεδο.
:**Αξίωμα V**: Από τρία σημεία που δεν βρίσκονται στην ίδια ευθεία ένα μόνο επίπεδο διέρχεται.
:**Αξίωμα VI**: Η ευθεία που ενώνει δύο σημεία επιπέδου είναι ευθεία του επιπέδου.
:**Αξίωμα VII**: Ένα επίπεδο μπορεί να προεκταθεί απεριόριστα και χωρίς τέλος.
:**Αξίωμα VIII**: Κάθε γεωμετρικό σχήμα χωρίς να μεταβληθεί μπορεί να αλλάξει θέση στο γεωμετρικό χώρο.

## Αξιώματα ισότητας
Δύο γεωμετρικά σχήματα ονομάζονται **ίσα** όταν τοποθετούμενα το ένα επί του άλλου εφαρμόζουν ακριβώς σε όλα τα μέρη τους.
:**Αξίωμα Ι**: Ένα σχήμα είναι πάντοτε ίδιο με τον εαυτό του (ανακλαστική ιδιότητα).
:**Αξίωμα ΙΙ**: Όταν ένα σχήμα είναι ίσο με άλλο, τότε και το δεύτερο είναι ίσο με το πρώτο (συμμετρική ιδιότητα).
:**Αξίωμα ΙΙΙ**: Όταν δύο σχήματα είναι ίσα με ένα τρίτο, είναι και μεταξύ τους ίσα (μεταβατική ιδιότητα).
:**Αξίωμα IV**: Δύο σχήματα είναι αδύνατον να είναι ταυτόχρονα ίσα και άνισα.

## Αξιώματα διάταξης
Τρία σημεία, έστω: Α, Β και Γ που βρίσκονται πάνω σε μια ευθεία (ε) λέμε ότι αποτελούν  στην ευθεία την  "διάταξη Α, Β, Γ" ή ότι τα τρία σημεία αυτά είναι διαδοχικά σημεία πάνω στην ευθεία. Τότε το σημείο Β λέγεται και *ενδιάμεσο* των Α και Γ. 
:**Αξίωμα Ι**: Αν Α και Β είναι δύο διαφορετικά σημεία σε μια ευθεία τότε υπάρχει ένα τουλάχιστον σημείο Γ που είναι ενδιάμεσο των Α και Β στην ίδια ευθεία (ε) 
:**Αξίωμα ΙΙ**: Αν Α και Β είναι επίσης δύο διαφορετικά σημεία σε μια ευθεία τότε υπάρχει ένα τουλάχιστον σημείο Γ που ανήκει στην ευθεία (ε) σε θέση τέτοια που το Β να είναι ενδιάμεσο των σημείων Α και Γ.
:**Αξίωμα ΙΙΙ**: Αν Α και Β είναι δύο διαφορετικά σημεία μιας ευθείας τότε υπάρχει ένα τουλάχιστον σημείο Γ που ανήκει στην ευθεία (ε) σε θέση τέτοια που το Α πλέον να είναι ενδιάμεσο των σημείων Β και Γ.

## Δείτε επίσης
* Αξίωμα του Πας
* Αξίωμα των παραλλήλων
* Αξιώματα Χίλμπερτ
* Αξιώματα Μπίρκοφ

Κατηγορία:Ευκλείδεια Γεωμετρία
Αναστενάρηδες

**Αναστενάρηδες** είναι οι Έλληνες πιστοί ενός λατρευτικού εθίμου πυροβασίας που λέγεται Αναστενάρια και προέρχεται από την Ανατολική Θράκη. 

Οι αναστενάρηδες είναι άτομα μυημένα στην τελετουργία του εθίμου αυτού. Η μύηση διαρκεί πολλά χρόνια και ο αρχιαναστενάρης είναι αυτός που κρίνει πότε ο μυούμενος είναι έτοιμος για πυροβασία, αλλά και κάθε φορά, ποιοι από τους αναστενάρηδες θα πατήσουν στα κάρβουνα. Δεν είναι γνωστό γιατί η κοινωνία των αναστενάρηδων είναι κλειστή, είναι βέβαιο όμως ότι διακατέχονται από βαθιά πίστη στο θρύλο και στον προστάτη-άγιο και ότι τη στιγμή της πυροβασίας φαίνεται να βρίσκονται σε έκσταση. Σημαντικό ρόλο φαίνεται να παίζει και ο βασικός εμψυχωτής της ομάδας, ο αρχιαναστενάρης. Σ' αυτόν οφείλεται και η στενή σχέση που έχουν μεταξύ τους, όπως και η αφοσίωσή τους στο έθιμο. 

Ένας αναστενάρης μπορεί να είναι πυροβάτης, μπορεί και όχι. Από αυτούς που είναι πυροβάτες, δεν πατούν όλοι σε κάθε τελετή. Τούτο εξαρτάται από την ψυχική τους κατάσταση και κρίνεται στη διάρκεια της εισόδου σε έκσταση από τον αρχιαναστενάρη. Ο αρχιαναστενάρης των τελευταίων χρόνων (από τα μέσα της δεκαετίας του '90) δεν είναι πυροβάτης. Η επιλογή του αρχιαναστενάρη γίνεται σε ειδική τελετή με κριτήριο τη βαθιά γνώση των μυστικών και πολύ σπάνια έχουν παρατηρηθεί διαφωνίες στο θέμα αυτό μεταξύ των αναστενάρηδων.

## Ιεραρχία
Ανάμεσα στους αναστενάρηδες υπάρχει ιεραρχία.  Έτσι κάποιοι εκλεκτοί θα διατηρήσουν στα σπίτια τους τις εικόνες, τα τάματα, τα μαντήλια και τα σημάδια (ιερά κειμήλια, στοιχεία της τελετουργίας), τα οποία στην επόμενη τελετή θα συγκεντρωθούν στο *κονάκι*, το ιερό άντρο των αναστενάρηδων, όπου γίνεται η διαδικασία της έκστασης και ο χορός που κορυφώνεται με την πυροβασία. Η όλη διαδικασία γίνεται με μουσική κάλυψη από έντονο ρυθμικό νταούλι και μονότονο ήχο θρακιώτικης λύρας. Ο σκοπός αυτός περνά από οργανοπαίχτη σε οργανοπαίχτη σε οικογενειακή, συχνά, βάση και κρατά πολλά χρόνια, όπως και η μύηση των αναστενάρηδων. Αναστενάρηδες είναι όλοι οι συμμετέχοντες στις τελετές με τον ένα ή τον άλλο τρόπο, κι όχι μόνο οι πυροβάτες.

## Δείτε ακόμα
* Αναστενάρια
Κατηγορία:Θρησκευτικά έθιμα
Αξίωμα παραλληλίας

Στη γεωμετρία, το **αξίωμα παραλληλίας** (ή **αξίωμα των παραλλήλων** ή **αξίωμα Playfair**) θεωρήθηκε ότι δεν είναι διαισθητικά προφανές, όπως τα υπόλοιπα αξιώματα, και διατυπώθηκε η εικασία πως δεν είναι αξίωμα αλλά θεώρημα. Κατά την προσπάθεια απόδειξής του βρέθηκαν προτάσεις που είναι ισοδύναμες με αυτό, όπως ότι το άθροισμα των γωνιών κάθε τριγώνου ισούται με 180°.

Ορισμένοι μαθηματικοί προσπάθησαν να αποδείξουν το αξίωμα των παραλλήλων με την εις άτοπον απαγωγή. Από τις προσπάθειες αυτές γεννήθηκε η υπερβολική γεωμετρία, η οποία στη θέση του αξιώματος των παραλλήλων δέχεται ότι υπάρχουν άπειρες ευθείες που διέρχονται από ένα σημείο εκτός μίας δεδομένης ευθείας και δεν την τέμνουν.

Πλέον έχει αποδειχτεί ότι το αξίωμα των παραλλήλων είναι ανεξάρτητο των υπολοίπων αξιωμάτων της ευκλείδειας γεωμετρίας.

## Το 5ο αξίωμα του Ευκλείδη
Σύμφωνα με το 5ο αξίωμα του Ευκλείδη ή Αξίωμα Παραλληλίας ή Αξίωμα Playfair:
 Από δοθέν σημείο εκτός δοθείσης γραμμής (ευθείας), διέρχεται το πολύ μία γραμμή (ευθεία), που δεν τέμνει την δοθείσα.
Το αξίωμα αυτό λέγεται και Αξίωμα Playfair, διότι ο Λάιον Πλέιφερ μελέτησε την ισοδυναμία της πρωτότυπης διατύπωσης του Ευκλείδη και της δικής του, η οποία είναι περισσότερο γνωστή στα σημερινά σχολικά εγχειρίδια.

Κατηγορία:Στοιχειώδης γεωμετρία
Κατηγορία:Μη ευκλείδεια γεωμετρία
Κατηγορία:Ιστορία των Μαθηματικών
Διπύθμενα

**Διπύθμενα** (*double bottoms*) χαρακτηρίζονται τα στεγανά διαμερίσματα στα οποία έχει κατανεμηθεί ο μεταξύ του εξωτερικού και εσωτερικού πυθμένα χώρος του πλοίου. Η δημιουργία των διπυθμένων επιτυγχάνεται με την διαίρεση του χώρου αυτών δια της κεντρικής και των πλευρικών «σταθμίδων» κατά τον διαμήκη άξονα του σκάφους και των υδατοστεγών εδρών των νομέων κατά τον εγκάρσιο άξονα.
Η επιθεώρηση της συντήρησης τους, ο σφυροκοπανισμός για τυχόν οξειδώσεις καθώς και ο χρωματισμός τους με μίνιο γίνεται από άνδρες που εισέρχονται έρποντας, στους χαμηλούς και ασφυκτικούς αυτούς χώρους, μέσω των ανθρωποθυρίδων οι οποίες και θα πρέπει μετά από τις σχετικές εργασίες να κλείνονται με αυστηρή επιμέλεια για τη διατήρηση απόλυτης στεγανότητας. 
Αυτό θα πρέπει να επαναλαμβάνεται έστω και αν διακοπεί η όποια εργασία στο χώρο αυτό, ιδιαίτερα όταν το πλοίο βρίσκεται στη θάλασσα και όχι σε δεξαμενή. Δυστυχώς πολλά ναυάγια έχουν σημειωθεί από ολιγωρία λήψης αυτών των στοιχειωδών μέτρων ασφαλείας.

Στα μεγάλα πολεμικά πλοία τα διπύθμενα εκτείνονται και πλευρικά, κατ΄ αμφότερες τις πλευρές του σκάφους που μπορεί να φθάνουν μέχρι του θωρηκτού καταστρώματος, αντίθετα στα εμπορικά πλοία τα διπύθμενα περιορίζονται μόνο στο κατώτερο πυθμένα του σκάφους ενώ σε μικρότερα σκάφη ακόμη και στα παλιά αντιτορπιλικά και σε μικρά περιπολικά σκάφη εκλείπουν τελείως. Εξαίρεση αποτέλεσε το παλιό Υπερωκεάνειο RMS Queen Mary που όλες οι δεξαμενές του (καυσίμων, νερού, λιπαντικών κ.λπ.) ήταν πλευρικές, υπό μορφή διπυθμένων, δίνοντας έτσι την ναυπηγική εντύπωση δύο πλοίων το ένα μέσα στο άλλο.

*Με τον ίδιο όρο χαρακτηρίζονται ναυπηγικά τα πλοία που φέρουν διπύθμενα π.χ. **Πλοίο διπύθμενο** σε αντιδιαστολή του *μονοπύθμενου*.

Κατηγορία:Πλοίο
Κρήνη του Τρίτωνα

Στο κέντρο της πολύβουης Πιάτσα Μπαρμπερίνι στη Ρώμη βρίσκεται η **Κρήνη του Τρίτωνα** (ιταλικά: *Fontana del Tritone*) του Τζiαν Λορέντσο Μπερνίνι. Δημιουργήθηκε για τον Πάπα Ουρβανό Η΄ το 1642, λίγο μετά την ολοκλήρωση του ανακτόρου του, του Παλάτσο Μπαρμπερίνι, που σήμερα στεγάζει την Έκθεση Αρχαίας Τέχνης. Δελφίνια ισορροπούν πάνω στα κεφάλια τους, στρίβοντας τις ενωμένες ουρές τους για να στηρίξουν ένα τεράστιο όστρακο. Πάνω σε αυτό παρουσιάζεται γονατιστός και σε υπερφυσικό μέγεθος, ο Τρίτων, μια θεότητα της θάλασσας κατά την ελληνορωμαϊκή μυθολογία. Ρίχνει πίσω το κεφάλι φυσώντας ένα πίδακα νερού ψηλά μέσα από ένα κοχύλι. Ανάμεσα στις ουρές των δελφινιών φαίνονται τα κλειδιά του Αγίου Πέτρου, η Τιάρα του Πάπα και το οικόσημο των Μπαρμπερίνι, με τις χαρακτηριστικές μέλισσες. Το σιντριβάνι αυτό από ασβεστόλιθο ήταν από τα πρώτα του διάσημου καλλιτέχνη και φτιάχτηκε για να παρέχει νερό από τo υδραγωγείο της Acqua Felice, το οποίο και ο Ουρβανός αναπαλαίωσε με μια μεγάλη γιορτή. Ήταν η τελευταία παραγγελία που ο Μπερνίνι έλαβε από το μεγάλο του προστάτη. Στην ίδια πλατεία βρίσκεται και η Κρήνη των Μελισσών του ίδιου καλλιτέχνη.

## Εικόνες

Αρχείο:Piazza barberini.JPG
Αρχείο:PiazzaBarberiniByRoeslerFranz.jpg
Αρχείο:RomaBerniniFontanaTritone.JPG
Αρχείο:Roma-tritone.jpg


## Παραπομπές


## Πηγές
* “Ρώμη”, σειρά “Οδηγοί του Κόσμου”, εκδόσεις Η Καθημερινή Α.Ε., Dorling Kindersley

## Εξωτερικοί σύνδεσμοι
* 
* [[Web Gallery of Art]:] εικόνα και περιγραφή.
* (Mary Anne Sullivan), φωτογραφίες της Κρήνης του Τρίτωνα.

Τρίτωνα
Κατηγορία:Μπερνίνι
Τέσσερεις Κρήνες

thumb|230px|Η Κρήνη της Πίστης ή της Άρτεμης.
Οι **Τέσσερεις Κρήνες** (ιταλικά: Le Quattro Fontane) είναι τοποθετημένες στις γωνίες των κτιρίων που σχηματίζουν σταυροδρόμι, στη συμβολή των Via del Quirinale / Via XX Settembre με την Via delle Quattro Fontane, στη Ρώμη.  Κατασκευάστηκαν κατά τη διάρκεια της αναδιαμόρφωσης της Ρώμης από τον Πάπα Σίξτο Ε΄, κατά κόσμον Φελίτσε Περέττι, που έλαβε χώρα κατά την περίοδο 1585 – 1590. Καθεμία από τις κρήνες απεικονίζει μια ξαπλωμένη θεότητα, ανάμεσα σε ζώα και βλάστηση. 

Η μία απεικονίζει έναν ξαπλωμένο θεό, στο πλάι του οποίου στέκεται μία λύκαινα. Πρόκειται για σαφή απεικόνιση του ποταμού που διαρρέει τη Ρώμη, του Τίβερη, εφόσον η πόλη κατά την αρχαιότητα συνδέθηκε με το ζώο αυτό χάρη σε έναν αρχαίο μύθο, που θέλει τους ιδρυτές της, Ρώμο και Ρωμύλο, να ανατράφηκαν από μία λύκαινα. Η δεύτερη αντρική μορφή ίσως είναι ο Νείλος ή ο Άρνος. Η μία από τις δύο γυναικείες μορφές είναι η Πίστη ή η θεά Άρτεμις με ένα σκυλάκι. Η άλλη γυναικεία μορφή, είναι ξαπλωμένη σε έναν πλούσιο κήπο με ένα πτηνό στο πλάι της, και πρόκειται για τη Δύναμη ή τη θεά Ήρα. Οι τρεις είναι έργα του Ντομένικο Φοντάνα και η τέταρτη, με τις πλάτες στο Βορρά, είναι του Πιέτρο ντα Κορτόνα.

Τα κτίρια στις γωνίες των οποίων ενσωματώθηκαν οι κρήνες κατασκευάστηκαν λίγο αργότερα. Επίσης  χάρις σε αυτές ονομάστηκε ο παρακείμενος δρόμος "Οδός των Τεσσάρων Κρηνών" (Via delle Quattro Fontane). Από το σταυροδρόμι αυτό έλαβε και το όνομά της η εκκλησία Σαν Κάρλο άλλε Κουάτρο Φοντάνε (*San Carlo alle Quattro Fontane*), γνωστή και ως Σαν Καρλίνο, που κατασκεύασε ο Φραντσέσκο Μπορομίνι μεταξύ του 1638 και 1663.

Το σταυροδρόμι αυτό βρίσκεται στο υψηλότερο σημείο του Κυρινάλιου λόφου. Αν κάποιος σταθεί εκεί, κοιτώντας σε τρεις διαφορετικές κατευθύνσεις, έχει θέα σε τρεις μακρινούς οβελίσκους: αυτόν στην Πιάτσα ντελ Εσκουιλίνο, ακριβώς μπροστά στη Σάντα Μαρία Ματζόρε, αυτόν στην Τρινιτά ντει Μόντι, πάνω από την Πιάτσα ντι Σπάνια και τέλος αυτόν στην Πιάτσα ντελ Κουιρινάλε. Οι τρεις αυτοί οβελίσκοι τοποθετήθηκαν σαν οροθέσιο για τους προσκυνητές.

thumb|center|800px|''Το σταυροδρόμι ανάμεσα στη Via delle Quattro Fontane και την Via del Quirinale στη Ρώμη (πανόραμα 270 μοιρών).''

## Εικόνες

Image:QuattroFontane1.jpg|Ο ποταμός Τίβερης.
Image:QuattroFontane2.jpg|Ο ποταμός Τίβερης.
Image:QuattroFontane4.jpg|Ο Νείλος ή ο Άρνος.
Image:QuattroFontane5.jpg|Ο Νείλος ή ο Άρνος.


## Παραπομπές


## Πηγές
* “Ρώμη”, σειρά “Οδηγοί του Κόσμου”, εκδόσεις Η Καθημερινή Α.Ε., Dorling Kindersley

Τέσσερεις
Πανελλήνιο πρωτάθλημα στίβου ανδρών

Το **Πανελλήνιο Πρωτάθλημα στίβου ανδρών** είναι η μεγαλύτερη διοργάνωση στην Ελλάδα στον στίβο και ένα από τα αρχαιότερα πρωταθλήματα στίβου παγκοσμίως, αφού τα αθλητικά πρωταθλήματα πολλών προηγμένων αθλητικά χωρών ξεκίνησαν μεταγενέστερα, όπως της Ιταλίας (1906), Ελβετίας (1906), Φινλανδίας (1907), Αυστρίας (1911).

Ως πρώτη διοργάνωση θεωρούνται οι προκριματικοί αγώνες που διοργάνωσε η Ε.Ο.Α. για τον καταρτισμό της ελληνικής ομάδας που θα μετείχε στην Α΄ Ολυμπιάδα του 1896. Η επόμενη διοργάνωση είχε οριστεί για την Πάτρα ενώ η διοργάνωση των αγώνων είχε δοθεί στην Γ.Ε. Πατρών. Ωστόσο, οι αγώνες αναβάλλονταν κάθε χρόνο για διάφορους λόγους μέχρι που έγιναν τελικά το 1901 με διοργανωτή τον Σ.Ε.Γ.Α.Σ. που είχε ιδρυθεί το 1897. Το 1899 διοργανώθηκαν από τον Πανελλήνιο Γ.Σ. οι αγώνες «Σωτήρια», επί τη διασώσει του βασιλιά Γεωργίου Α΄, από δολοφονική απόπειρα που έγινε εναντίον του ενώ διερχόταν από την λεωφόρο Συγγρού, στο ύψος του σημερινού Αγίου Σώστη. Με εξαίρεση την Α΄ Ολυμπιάδα, αυτοί ήταν οι μοναδικοί αγώνες που έγιναν στο ελληνικό κράτος με ευρεία συμμετοχή αθλητών και με άξιες λόγου επιδόσεις ως το Πανελλήνιο πρωτάθλημα στίβου 1901.

Ως το 1930 πρωταθλητής σύλλογος αναδεικνυόταν ο πολυνίκης, δηλαδή εκείνος που οι αθλητές του κατακτούσαν την πρωτιά στα περισσότερα αγωνίσματα. Από το 1931 καθιερώθηκε το σύστημα βαθμολογίας: 3–2–1 βαθμοί αντίστοιχα για τον 1ο–2ο–3ο αθλητή κάθε αγωνίσματος. Μεταπολεμικά το βαθμολογικό σύστημα έγινε 6–5–4–3–2–1 για τους έξι πρώτους και διπλάσιοι βαθμοί για τις σκυταλοδρομίες.

Ως το 1912 μετείχαν και ομάδες των Ελλήνων της διασποράς από: Σμύρνη (Πανιώνιος Σμύρνης, Απόλλων Σμύρνης, Πέλοψ Μελαντίας), Κωνσταντινούπολη (Ερμής Κωνσταντινούπολης, Ηρακλής Ταταούλων), Αλεξάνδρεια (Μίλων Αλεξανδρείας, Όμιλος Φιλάθλων Αλεξανδρείας), Κάιρο (Ίφιτος), Κύπρο (Παγκύπρια Λευκωσίας, Ολύμπια Λεμεσού) κ.ά. και μετά το 1922 μόνο οι ελληνικές ομάδες της Αιγύπτου, ως τις αρχές της δεκαετίας του 1960, και της Κύπρου. Οι Κυπριακές ομάδες συμμετείχαν μέχρι το 1983 και οι Κύπριοι αθλητές συμμετείχαν στην Εθνική Ελλάδας στίβου. Αργότερα, συγκροτήθηκε Κυπριακή εθνική ομάδα. Πάντως διεξαγόταν παράλληλα και το Παγκύπριο Πρωτάθλημα στίβου ανδρών που είχε ξεκινήσει από το 1896. Δύο φορές έχουν αναδειχτεί πρωταθλήτριες Ελλάδος κυπριακές ομάδες. 

Πολυνίκης του θεσμού είναι ο Πανελλήνιος Γ.Σ. με 36 κατακτήσεις, ενώ ο Παναθηναϊκός Α.Ο. κατέχει το ρεκόρ συνεχόμενων κατακτήσεων με 20 (1955–1974).

Το Πανελλήνιο πρωτάθλημα στίβου γυναικών ξεκίνησε το 1931.

## Πρωταθλητές

## Σύνολο πρωταθλημάτων ανά σύλλογο

## Σημειώσεις

Μπάμπης Ζαννιάς, "1896-1990 οι πρωταθλητές και τα ρεκόρ του στίβου", έκδοση 1990

## Εξωτερικοί σύνδεσμοι
* 

Κατηγορία:Πανελλήνιο πρωτάθλημα στίβου
Σ
Πανελλήνιο πρωτάθλημα στίβου γυναικών

Το **Πανελλήνιο Πρωτάθλημα στίβου γυναικών** είναι η μεγαλύτερη και παλιότερη διοργάνωση γυναικείου στίβου στην Ελλάδα. Η πρώτη διοργάνωση έγινε το 1931 και έως το 1983 συμμετείχαν σε αυτή και οι κυπριακές ομάδες οι οποίες κατέκτησαν το πανελλήνιο πρωτάθλημα έξι φορές. Έως το 1960 γινόταν ξεχωριστά από το αντίστοιχο πρωτάθλημα των ανδρών. Έκτοτε τα δύο πρωταθλήματα διοργανώνονται μαζί, πάντα με ξεχωριστή βαθμολογία.

Πολυνίκης της διοργάνωσης είναι ο Πανελλήνιος Γ.Σ. με 30 τίτλους, ενώ έχει και το ρεκόρ συνεχόμενων κατακτήσεων με 18 (1992–2009).

## Πρωταθλητές

## Σύνολο πρωταθλημάτων ανά σύλλογο

## Σημειώσεις


## Πηγές
* "Ποιοι έχουν πάρει τους πανελλήνιους στίβου", Αθλητική Ηχώ, 26/6/1981.

## Δείτε επίσης
# Αγώνες Αθλητριών Πανιωνίου 1926
# Γυναικείοι Αγώνες Πανιωνίου 1927
# Γυναικείοι Αγώνες Πανιωνίου 1928
# Γυναικείοι Αγώνες Πανιωνίου 1929
# Γυναικείοι Αθλητικοί Αγώνες 1930

## Εξωτερικοί σύνδεσμοι
* 

Κατηγορία:Πανελλήνιο πρωτάθλημα στίβου
Σ
Παγκύπριο πρωτάθλημα στίβου

Το **Παγκύπριο Πρωτάθλημα Στίβου**, γνωστό και ως **Παγκύπριοι Αγώνες Στίβου** είναι το εθνικό πρωτάθλημα στον ανοιχτό στίβο της Κύπρου, που διοργανώνεται από την Κυπριακή Ομοσπονδία Ερασιτεχνικού Αθλητισμού Στίβου (Κ.Ο.Ε.Α.Σ.).

Πραγματοποιείται κάθε χρόνο και αναδεικνύει τους πρωταθλητές Κύπρου στα αγωνίσματα ανδρών και γυναικών. Διεξήχθη για πρώτη φορά το 1896 και μέχρι την δεκαετία του 50 συμμετείχαν και Ελληνικές ομάδες όπως και ομάδες ομογενών απο την Αίγυπτο κυρίως. Ελληνικοί σύλλογοι έχουν κατακτήσει διοργανώσεις ενώ κάποιες έχουν διεξαχθεί στην Ελλάδα.

## Διοργανώσεις

## Σύνολο Τίτλων ανδρών

## Παραπομπές


## Εξωτερικοί σύνδεσμοι
*Επίσημη ιστοσελίδα της Κυπριακής Ομοσπονδίας Ερασιτεχνικού Αθλητισμού Στίβου

Κατηγορία:Αθλητισμός στην Κύπρο
Κατηγορία:Παγκύπρια Πρωταθλήματα Στίβου
Σιδηροδρομικός Σταθμός Αθήνας

Ο **Κεντρικός** **Σιδηροδρομικός Σταθμός Αθηνών**, γνωστός και ως «Επιβατικός Σταθμός Αθηνών» ή παλαιότερα ως «Σταθμός Λαρίσης», αποτελεί τον μεγαλύτερο και πρώτο πιο σημαντικό σιδηροδρομικό σταθμό στην Ελλάδα και έναν από τους μεγαλύτερους στα Βαλκάνια. Εξυπηρετεί τα επιβατικά δρομολόγια των τρένων προς Θεσσαλονίκη, Πάτρα, Καλαμπάκα και Βόλο, καθώς και τις γραμμές του προαστιακού Αθήνας προς Πειραιά, Αεροδρόμιο, Χαλκίδα και Πελοπόννησο.

Ο σταθμός εγκαινιάστηκε στην αρχική του μορφή στις 30 Ιουνίου 1884 με ένα κτίριο που έγινε γνωστό με το όνομα *[[Σιδηροδρομικός Σταθμός Αθηνών Πελοποννήσου|Σταθμός Πελοποννήσου]]*, λόγω της περιοχής που εξυπηρετούσε σιδηροδρομικά. Το 1904, σε πολύ μικρή απόσταση από τον Σταθμό Πελοποννήσου, εγκαινιάστηκε ο λεγόμενος «Σταθμός Λαρίσης», αρχικός ιδιοκτήτης του οποίου ήταν οι Σιδηρόδρομοι Ελληνικού Κράτους (Σ.Ε.Κ.). Ονομάστηκε έτσι (ανεπίσημα) επειδή αυτός εξυπηρετούσε τη σιδηροδρομική σύνδεση της Αθήνας με τη Λάρισα (η Λάρισα ήταν ακόμα η σημαντικότερη πόλη κοντά στο βόρειο άκρο της σιδηροδρομικής γραμμής εκείνα τα χρόνια, πριν τους Βαλκανικούς Πολέμους), αλλά το βόρειο άκρο της γραμμής ήταν στην πραγματικότητα ο οικισμός Παπαπούλι, κοντά στα τότε ελληνοτουρκικά σύνορα.

Στις 7 Αυγούστου 2005, ο Σταθμός Πελοποννήσου έκλεισε μαζί με την μετρική γραμμή Πειραιάς-Άγιοι Ανάργυροι και οι δραστηριότητές του σταθμού μεταφέρθηκαν στον παρακείμενο Σταθμό Λαρίσης.
αριστερά|μικρογραφία|321x321εσ|Εσωτερικό του παλιού σταθμού

Σήμερα, η πρόσβαση στον σταθμό είναι εφικτή με το μετρό της Αθήνας, μέσω του γειτονικού σταθμού της Γραμμής 2, ενώ 4 λεωφορειακές γραμμές έχουν αφετηρία έξω από τον Σταθμό (A10, A15, B5, B10, B15) και άλλες 4 διέρχονται από αυτόν (1, 719, 728, 790). Ο σταθμός λόγω της κομβικότητας και της σημασίας του, έχει εξελιχτεί σε τοπωνύμιο και έχει δώσει το όνομά του στην γύρω περιοχή, που ονομάζεται *[[Σταθμός Λαρίσης (συνοικία)|Σταθμός Λαρίσης]]*.

## Γενικά
Ο Σταθμός της Αθήνας του ΟΣΕ βρίσκεται επί της σιδηροδρομικής γραμμής Πειραιά - Θεσσαλονίκης, στη συμβολή των οδών Θεοδώρου Δηλιγιάννη και Δομοκού. Εγκαινιάστηκε στις 8 Μαρτίου 1904 και σήμερα βρίσκεται υπό ανακατασκευή. Διέθετε μία πλευρική και μία κεντρική αποβάθρα και γραμμές εναπόθεσης αμαξοστοιχιών. Τον Ιούλιο του 2017 η κίνηση μεταφέρθηκε στις γραμμές 7-10, με δύο κεντρικές αποβάθρες και μία πλευρική. Τόσο οι γραμμές όσο και οι αποβάθρες θα αυξηθούν σημαντικά με την ολοκλήρωση της τρέχουσας ανακατασκευής.

## Υπηρεσίες

### Μετρό

Η πρόσβαση στον Σταθμό Λαρίσης είναι εφικτή με το μετρό της Αθήνας, μέσω του γειτονικού ομώνυμου σταθμού της Γραμμής 2.

Μέχρι το 1947 ο σταθμός εξυπηρετούνταν και από το τραμ 5 με την γραμμή να οδηγεί στην Ομόνοια στο επίγειο ίχνος της σημερινής γραμμής 2 του μετρό και προβλέπεται στην β φάση επεκτάσεων του νεου τραμ από το ΡΣΑ του 2014 γραμμή από τον Σταθμό Λαρίσης ως το Γουδή μέσω της λεωφόρου Αλεξάνδρας.

## Παραπομπές


Αθηνα
Αθηνα
Αθήνα
Αθηνα
Αθήνα